b'\n_START_ARTICLE_\nMosse J\xc3\xb8rgensens plass (Oslo)\n_START_PARAGRAPH_\nMosse J\xc3\xb8rgensens plass er en plass p\xc3\xa5 Sofienberg i bydel Gr\xc3\xbcnerl\xc3\xb8kka i Oslo. Plassen har form som en spiss trekant, ligger foran Lakkegata skole og avgrenses av Lakkegata, Trondheimsveien og Blytts gate. _NEWLINE_Plassen er oppkalt etter pedagogen Mosse J\xc3\xb8rgensen. Hun var blant annet en av stifterne av Fors\xc3\xb8ksgymnaset, som lenge holdt til p\xc3\xa5 Lakkegata skole. Plassnavnet blei vedtatt av Gr\xc3\xbcnerl\xc3\xb8kka bydelsutvalg 14. april 2011 som del av en pakke for \xc3\xa5 \xc3\xb8ke antall veier oppkalt etter kvinner. Plassen het 7. juni plass fra 1913. Dagens 7. juni-plassen fikk sitt navn i 1962._NEWLINE_St\xc3\xb8rrelsen er 1,95 dekar og grunnen er eiet av Oslo kommune. _NEWLINE_I 1855 ga bryggerieier Christian Julius Schou eiendommen som i dag er Mosse J\xc3\xb8rgensens plass til Selskabet for Oslo Byes Vel. Slottsgartneren laget tegninger til parken, som ble opparbeidet under hans og veimester Iversens overoppsyn. Kommunen anla ny beplantning i 1872\xe2\x80\x9373 og satte opp ny innhegning, og plassen ble parklagt p\xc3\xa5 nytt i 1910. Etter et innbyggerinitiativ fra foreldre ved skolen i 2015 ble plassen i 2018 omgjort til en lekeplass som er innlemmet i skoleg\xc3\xa5rden. _NEWLINE_Plassen kalles ogs\xc3\xa5 Strykejernet og Strykejernsparken p\xc3\xa5 grunn av formen.'